**Karaliaučiaus kraštas**

**2020 m. balandžio 25-26 d.**

**Kelionės kaina asmeniui – 120 Eur**

**Svarbi informacija:**
Pradinė įmoka – 40 Eur. Mokama registruojantis kelionei!
Vienviečio kambario priemoka 15 EUR.
Registruotis galima tik telefonu **8 687 21938** arba elektroniniu paštu **tic@utenainfo.lt**.
Internetinėje svetainėje www.utenainfo.lt - REZERVACIJA NEVEIKIA!!!

**KELIONĖS PROGRAMA:**

**1 diena.** Anksti ryte išvykstame **iš Utenos** (nuo Kultūros centro, Aušros g. 49, Utena). Kelionė per Lietuvą, pasienio formalumai Kybartuose. Atvykstame į **Tolminkiemį** (Čistyje Prudy). Čia XVII a. pradžioje kunigavo vienas pirmųjų lietuvių kalbos normintojų Jonas Rėza, o XVIII a. – kunigu dirbo Kristijonas Donelaitis. Čia jis parašė poemą „Metai“, pastatė naują bažnyčią, įkūrė mokyklą. Čia jis ir palaidotas. Toliau kelionę tęsime **link Valtarkiemio** (Olchovatka), kur amžinojo poilsio atgulė Pilypas Ruigys, vienas pirmųjų moksliškai tyrinėjęs lietuvių kalbą ir apie ją parašęs traktatą „Meletema“. Atvykę **į Įsrutį** (Černiachovskas), **apžiūrime 1336 m. kryžiuočių statytos pilies griuvėsius**, šalia kurių stovi paminklas Lietuvos ulonams. **Norkyčiuose** (Meždurečjė) sustojame prie menamos Didžiojo prūsų sukilimo vado **Herkaus Manto žūties**, o gal ir kapo vietos. **Ekskursija po Karaliaučiaus** (Kaliningradas) **miestą**: kryžiuočių ordino pilies vieta, katedra ir šalia jos esantis žymaus filosofo Imanuelio Kanto kapas, miesto gynybinių įtvirtinimų sistema su Lietuvių pylimu, Lietuvių skveras ir paminklas Liudvikui Rėzai. **Laisvas laikas**. **Nakvynė viešbutyje**.

**2 diena**. **Pusryčiai**. Kelionė į **Palmininkus** (Jantarnas), kur lankome čia esančias **gintaro kasyklas** – gintaro kasyklų apžvalgos aikštelę ir gamyklos muziejų, suvenyrų parduotuvėles. Toliau keliaujame **į pajūrio kurortą** **Raušius** (Svetlogorskas). Pasivaikščiosime pajūrio promenada, pasigrožėsime įspūdingais skardžiais, o norintieji galės išmėginti lynų keltuvą. Laisvas laikas ir po to kelionė link namų. Pasienio formalumai Tilžės muitinėje. **Grįžimas namo vėlai naktį**.

**Į KELIONĖS KAINĄ ĮSKAIČIUOTA:**
kelionė autobusu;
1 nakvynė su pusryčiais 3\* viešbutyje;
medicininių išlaidų draudimas (privalomas);
leidimas įvažiuoti į Karaliaučiaus sritį;
ekskursinė programa;
kelionės vadovo paslaugos.

**Į KELIONĖS KAINĄ NEĮSKAIČIUOTA:**
Lankytinų objektų bilietai apie 2000 RUB (apie 25-28 Eur) – rekomenduojame išsikeisti Lietuvoje.

**REIKALINGI DOKUMENTAI:**
**LR piliečio pasas**. Jo **galiojimo laikas** turi būti ne trumpesnis negu **6 mėn. kelionei pasibaigus**.
**Leidimui įforminti:**
1 nuotrauka (matmenys 4,5 x 3,5, spalvota, baltas fonas, be šešėlių, JPG formatas);
paso kopija;
anketa.
**Duomenys anketai:**
Vardas, pavardė, mergautinė pavardė. Jei keistas vardas ar pavardė, kada keistas ir kokie jie buvo anksčiau;
Gyvenamosios vietos adresas, telefonas;
Darbovietė, užimamos pareigos, adresas;
Jei gimė ne Lietuvoje, nurodyti kur gimė ir kada imigravo į Lietuvą;
Sutuoktinio pavardė, vardas;
Sutuoktinio gimimo data ir vieta;
Ar turite giminių Rusijoje. Jei taip, kokie giminystės ryšiai ir kur jie gyvena;
Kiek kartų lankėtės Rusijoje;
Paskutinio vizito Rusijoje datos – įvažiavimo ir išvažiavimo.

**PASTABOS:**
objektų skaičius, lankymo tvarka ir įėjimo bilietų kaina gali keistis;
muziejuose ir kituose mokamuose objektuose kelionės vadovas ekskursijų neveda;
kai kurių lankomų vietovių ir objektų gidų paslaugos - už papildomą mokestį;
leidimo neišduoti įvažiuoti į Karaliaučiaus sritį atsakinga institucija nekomentuoja.

**KELIONĘ ORGANIZUOJA:**

**Kelionių organizatorius „Guliverio kelionės“**